Drones ​ການ​ຄ້າ 6 ແສນລຳ ອາດ​ຈະບິນ ເຕັມທ້ອງຟ້າ ​ໃນລະຍະ ​ນຶ່ງ​ປີຂ້າງ​ໜ້າ
ທ່ານ Foxx ​ໄດ້​ກ່າວ​ວ່າ ສະຫະລັດ ​ແມ່ນ​ກຳລັງ​ພັດທະນາ ນະ​ວັດຕະ​ກຳ​​​​ໃໝ່​​ ໃນ​ການ​ຂົນ​ສົ່ງ​​ແນວ​ອື່ນໆອີກ ຮວມທັງ ລະບົບ​ການ​ຫ້າມລໍ້​ ອັດ​ຕະ​ໂນ​ມັດ ສຳລັບ​ລົດ​ໄຟ​ ລົດຍົນ ​ແລະ​ລົດ​ບັນທຸກ​.
ລັດຖະບານສະຫະລັດ ກ່າວວ່າ ເຮືອບິນທີ່ບໍ່ມີຄົນຂັບ ຫຼື drones ທາງການຄ້າ ຈຳນວນ 600 ພັນ ລຳ ອາດຈະບິນເກື່ອນກາດເຕັມທ້ອງຟ້າໃນທົ່ວປະເທດ ພາຍໃນໄລຍະນຶ່ງປີ ຂ້າງໜ້ານີ້ ລັດຖະມົນຕີກະຊວງຂົນສົ່ງສະຫະລັດ ທ່ານ Anthony Foxx ໄດ້ເປີດທາງໃຫ້ບັນດາ ເຮືອບິນທີ່ບໍ່ມີຄົນຂັບ ທີ່ຄວບຄຸມໂດຍເຄື່ອງບັງຄັບຈາກໄລຍະໄກນັ້ນ ປະກອບກິດຈະ ກຳໄດ້ ໃນວັນຈັນວານນີ້ ໃນຂະນະທີ່ກົດລະບຽບໃໝ່ດ້ານຄວາມປອດໄພເລີ້ມມີຜົນບັງຄັບໃຊ້ ທ່ານໄດ້ກ່າວວ່າ ສະຫະລັດແມ່ນມີຄວາມ ລະບຽບການໃໝ່ອະນຸຍາດໃຫ້ບັນດາທຸລະກິດຕ່າງໆ ສາມາດນຳໃຊ້ ເຮືອບິນທີ່ບໍ່ມີຄົນຂັບ ທີ່ມີນ້ຳໜັກ ບໍ່ກາຍ 25 ກິໂລ ໃນເຂດທີ່ມີຊຸມຊົນອາໄສຢູ່ບໍ່ໜາແໜ້ນ ບໍ່ໃຫ້ສູງກາຍ 122 ແມັດ ເທິງໜ້າດິນ ທີ່ໃຫ້ໃຊ້ໄດ້ກ່ອນຟ້າແຈ້ງ ບໍ່ດົນຫຼັງຈາກຕາເວັນຕົກດິນໃນແຕ່ລະມື້ ຍິ່ງໄປກວ່ານັ້ນ ພວກຄວບຄຸມທັງຫຼາຍຕ້ອງໃຫ້ ເຮືອບິນທີ່ບໍ່ມີຄົນຂັບ ຢູ່ໃນສາຍຕາ ແລະຂັບໃນຄວາມໄວບໍ່ໃຫ້ກາຍ160 ກິໂລແມັດຕໍ່ຊົ່ວໂມງ ທ່ານ Foxx ໄດ້ກ່າວວ່າ ສະຫະລັດ ແມ່ນກຳລັງພັດທະນານະວັດຕະກຳໃໝ່ໃນການຂົນສົ່ງແນວອື່ນໆອີກ ຊຶ່ງຮວມທັງ ລະບົບການຫ້າມລໍ້ອັດຕະໂນມັດ ສຳລັບລົດໄຟ ລົດຍົນ ແລະລົດບັນທຸກນຳດ້ວຍ ທ່ານ Foxx ໄດ້ກ່າວວ່າ ອຸດສາຫະກຳ ເຮືອບິນທີ່ບໍ່ມີຄົນຂັບໄດ້ກ່າວວ່າ ຕົນຄາດຫວັງວ່າ ການນຳໃຊ້ເຮືອບິນທີ່ບໍ່ມີຄົນຂັບຫຼາຍຂຶ້ນນີ້ ຈະຊ່ອຍສ້າງວຽກເຮັດງານທຳ ປະມານ 100 ພັນໜ້າວຽກ ແລະ 82 ພັນລ້ານໂດລ່າ ໃນກິດຈະກຳດ້ານເສດຖະກິດ ພາຍໃນປີ 2025 ຈະມາເຖິງນີ້ ສະຫະລັດ ໄດ້ໃຫ້ການຍົກເວັ້ນ 76 ຂໍ້ ຕໍ່ກົດລະບຽບໃໝ່ນີ້ ຊຶ່ງສ່ວນໃຫຍ່ແມ່ນສຳຫຼັບບໍລິສັດທີ່ຈະປະກອບກິດຈະກຳໂດຍໃຊ້ເຮືອບິນບໍ່ມີຄົນຂັບໃນຕອນກາງຄືນ